**NAUDOTI KOMUNALINIŲ ATLIEKŲ KONTEINERIAI**

**TECHNINĖ SPECIFIKACIJA**

1. **Pirkimo objektas:**

1.1.UAB „ Utenos komunalininkas“ (toliau – perkančioji organizacija), kurios buveinės adresas yra Rašės g.4, Utena, perka naudotus komunalinių atliekų konteinerius (priskiriama BVPŽ kodui – 44613800-8 ). Sutarties galiojimo laikotarpiu prekės bus užsakinėjamos pagal realius perkančiosios organizacijos poreikius, dalimis per 11 mėnesių laikotarpyje nuo sutarties sudarymo.

**2. Bendrieji reikalavimai:**

2.1. Perkama 60 vnt. - 120 litrų talpos, 350 vnt. - 240 litrų talpos ir 100 vnt. - 1100 litrų talpos naudotų, plastikinių, antžeminių stumdomų konteinerių, skirtų rinkti mišrias komunalines atliekas (toliau – Konteineriai). Perkančioji organizacija įsipareigoja nupirkti ne mažiau kaip 70 % viso nurodyto Konteinerių kiekio. Konteineriai turi būti švarūs, tinkami tolesniam naudojimui, atitikti funkcinius, saugumo bei kokybės reikalavimus, be įtrūkimų, kiaurymių, deformacijų ar kitų pažeidimų, turi būti pilnai funkcionalūs ( veikiantys dangčiai, tvirti ratukai, tvarkingi pakėlimo mechanizmai), pilnos komplektacijos (turėti dangtį, ratukus, rankeną), be didesnių mechaninių pažeidimų, neturėti lipdukų ar įspaudų su kitų įmonių pavadinimais.

2.2. Konteineriai turi būti pagamintas ne anksčiau kaip 2018 m.

2.3. Konteineris turi atitikti RAL GZ 951/1 arba lygiavertį kokybės standartą ir pažymėtas atitinkamu kokybės užtikrinimo ženklu.

**3. Gamybos būdas ir naudojamos medžiagos:**

3.1. Konteineriai turi būti pagaminti iš aukšto tankumo polietileno (HDPE) arba lygiavertės medžiagos, laikantis standartų LST EN 840-1:2012, LST EN 840-5:2013, LST EN 840-6:2013 reikalavimų arba jiems lygiaverčių.

3.2. Konteinerio gamybai negali būti naudojamas kadmis ar kitos aplinkai pavojingos medžiagos.

3.3. Konteinerio spalva suteikiama, dažant medžiagos masę, iš kurių formuojamas Konteineris.

3.4. Medžiagos, iš kurių pagaminti Konteineriai, ir patys Konteineriai turi būti atsparūs lenkimui, UV spinduliams, išoriniams smūgiams, gamyboje negali būti naudojamas kadmis ar kitos aplinkai pavojingos medžiagos

3.5. Pageidaujamos Konteinerių spalvos - juoda, žalia, mėlyna, arba kitos spalvos išskyrus raudoną.

**4. Konstrukcija**

4.1. Važiuoklė iš 200 mm dydžio plastikinių ratų su guminėmis padangomis ir galvanizuoto metalo ištisine ašimi su patikima ratų fiksacija ant ašies. Ratai turi suktis lengvai, būti funkcionalūs, nepažeisti.

4.2. Konteinerių korpusas neturi būti įskilęs ar deformuotas tiek, kad būtų pakenkta jų funkcionalumui ar sandarumui.

4.3. Konteineris tuštinimas standartiniu komunalinių atliekų surinkimo automobilio šakiniu griebtuvu.

4.4. Konteinerių dangtis turi atsidaryti ir užsidaryti sklandžiai, būti be įtrūkimų, deformacijų ar kitų defektų, trukdančių tinkamam eksploatavimui. Rankenos turi būti tvirtai pritvirtintos ir neturėti pažeidimų, trukdančių konteinerių perstumimui.

**5. Žaliųjų viešųjų pirkimų reikalavimai**

5.1. Vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto [Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“,](https://www.e-tar.lt/portal/lt/legalAct/41e131d07ada11edbc04912defe897d1) 4.4.1 punktu.

**6. Dokumentacija:**

6.1. Perkančioji organizacija nereikalauja pateikti Konteinerių kokybę patvirtinančius dokumentus, tačiau tiekėjas teikdamas pasiūlymą patvirtina, kad jo siūlomi Konteineriai atitinka jiems keliamus reikalavimus.

**7. Konteinerių pristatymas:**

7.1. Konteinerius pristatyti į UAB „Utenos komunalininkas“, Rašės g. 4, Utena;

7.2. Konteinerių pristatymo terminas - per 14 dienų nuo jų užsakymo pateikimo.

**Parengė:**

Atliekų tvarkymo skyriaus vadovas

Stanislovas Bareikis

(tel. +37068675466)